|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 13. martā** | **Nr. GND/2025/156** |
|  | **(****protokols Nr.7; 2.p)** |

**Par finansiālā atbalsta piešķiršanu biedrībai “Sporta klubs “Lejasciems””**

Gulbenes novada pašvaldībā saņemts biedrības “Sporta klubs “Lejasciems””, reģistrācijas numurs 40008188884, 2024.gada 30.oktobra pieteikums finansiālā atbalsta piešķiršanai “zelta līmenī” 2025.gadā (Gulbenes novada pašvaldībā reģistrēts 2024.gada 30.oktobrī ar Nr.GND/5.15.1/24/2182-S), saskaņā ar kuru tiek lūgts Gulbenes novada pašvaldības finansiālais atbalsts 14 240,00 EUR (četrpadsmit tūkstoši divi simti četrdesmit *euro* 00 centi) apmērā šādās izdevumu pozīcijās: dalības maksas izdevumu segšanai, transporta izdevumu segšanai, dalībai sporta nometnēs, kontrolsacensībām un komandējumu izdevumu segšanai, sportistu licenču un apdrošināšanas izdevumu segšanai, augstvērtīga inventāra un ekipējuma iegādei, medicīnas izdevumu segšanai un sportistu uzturam, sporta bāzes nomai (turpmāk – Pieteikums).

Gulbenes novada pašvaldības sporta komisija 2025.gada 23.februārī ir pieņēmusi lēmumu “Par biedrības “Sporta klubs “Lejasciems”” iesnieguma izskatīšanu” (protokols Nr.1, 4.), ar kuru nolēmusi sniegt Gulbenes novada pašvaldības domei priekšlikumu atbalstīt Gulbenes novada pašvaldības finansiālā atbalsta piešķiršanu biedrībai “Sporta klubs “Lejasciems”” startam 2025.gada Latvijas čempionātos distanču slēpošanā 9 000,00 EUR (deviņi tūkstoši *euro* 00 centi) apmērā šādu izdevumu segšanai: dalības maksas izdevumu segšanai, transporta izdevumu segšanai, dalībai sporta nometnēs, kontrolsacensībām un komandējumu izdevumu segšanai, sportistu licenču un apdrošināšanas izdevumu segšanai, augstvērtīga inventāra un ekipējuma iegādei, medicīnas izdevumu segšanai un sportistu uzturam, sporta bāzes nomai.

Gulbenes novada pašvaldības sporta komisija, izskatot Pieteikumu un tam pievienotos nepieciešamos dokumentus, ir konstatējusi, ka biedrībai “Sporta klubs “Lejasciems”” ir tiesības pretendēt uz finansiālo atbalstu zelta līmenī.

Gulbenes novada pašvaldības domes 2023.gada 27.jūlija saistošo noteikumu Nr.14 “Par pašvaldības atbalstu sporta veicināšanai Gulbenes novadā” (turpmāk – Saistošie noteikumi) 9.punkts nosaka, ka tiesības pretendēt uz finansiālo atbalstu zelta līmenī ir sporta organizācijām, kuras ir izpildījušas šādus kritērijus: reģistrētas Pašvaldības administratīvajā teritorijā; tās sastāvā esošie sportisti vai komandas pārstāv sporta veidus, kas tiek attīstīti Gulbenes novada Bērnu un jaunatnes sporta skolā (turpmāk – BJSS) profesionālās ievirzes izglītības programmu ietvaros; ir noslēgts sadarbības līgums ar BJSS.

Saistošo noteikumu 10.punkts nosaka, ka zelta līmenī paredzēto finansiālo atbalstu pretendentiem piešķir saskaņā ar 1.pielikumā noteiktajiem kritērijiem un tajā noteiktajā apmērā, ņemot vērā iegūtos punktus.

Biedrība “Sporta klubs “Lejasciems”” ir sporta organizācija, kura ir reģistrēta Gulbenes novada pašvaldības administratīvajā teritorijā – Rīgas ielā 31 – 1, Lejasciemā, Lejasciema pagastā, Gulbenes novadā, LV-4412.

Gulbenes novada Bērnu un jaunatnes sporta skola īsteno profesionālās ievirzes sporta izglītības programmas distanču slēpošanā. Biedrības “Sporta klubs “Lejasciems”” audzēkņi ir arī Gulbenes novada Bērnu un jaunatnes sporta skolas distanču slēpošanas audzēkņi.

Biedrībai “Sporta klubs “Lejasciems”” 2024.gada 10.oktobrī ar Gulbenes novada Bērnu un jaunatnes sporta skolu ir noslēgts sadarbības līgums Nr.BJSS4.1/24/35.

Gulbenes novada pašvaldības sporta komisija ir secinājusi, ka atbilstoši Saistošo noteikumu 1.pielikumā noteiktajiem finansiālā atbalsta piešķiršanas kritērijiem un apmēram zelta līmenī biedrība “Sporta klubs “Lejasciems”” ir ieguvusi 6 (sešus) punktus, kas paredz iespēju piešķirt finansiālo atbalstu līdz 10 000,00 EUR (desmit tūkstoši *euro* 00 centi) apmērā, proti:

1. biedrībai “Sporta klubs “Lejasciems”” sadarbībā ar Gulbenes novada Bērnu un jaunatnes sporta skolu ir izstrādāta attiecīgā sporta veida attīstības programma, kas ietver jauno talantu attīstīšanu (iegūti 2 (divi) punkti):
   1. ir izstrādāts sporta veida attīstības metodikas materiāls;
   2. dažāda vecuma grupās 3 (trīs) Gulbenes novada Bērnu un jaunatnes sporta skolas audzēkņi, kuri pārstāv biedrību “Sporta klubs “Lejasciems”” ir iekļauti attiecīgā sporta veida izlasē vai ir izlases kandidāti;
2. sadarbībā ar Gulbenes novada Bērnu un jaunatnes sporta skolu nodrošināta konkrētā sporta veida pēctecība (iegūti 2 (divi) punkti):
   1. bērni – ir vairāk nekā 30;
   2. jaunieši – ir vairāk nekā 20;
   3. pieaugušie – ir 7;
3. sadarbībā ar Gulbenes novada Bērnu un jaunatnes sporta skolu nodrošināta attiecīgā sporta veida popularizēšana (iegūti 2 (divi) punkti):
   1. sporta pasākumu organizēšana: 2024.gadā tika organizētas rudens spēles “Lejasciemā”, “Skrējiens apkārt Lejasciemam”, “Baltais lācis” un nometnes;
   2. sporta veida un Gulbenes novada pašvaldības kopīga tēla veidošana: 2024.gadā slēpošanas, skriešanas sporta veids un Gulbenes novada pašvaldība tika popularizēta: Gulbenes novada logotips ir izvietots uz spēlētāju formastērpiem, kad tiek veidoti par biedrības audzēkņu panākumiem, piemēram, dzirkstele.lv, un biedrības popularizēšana sociālos tīklos: facebook.

Biedrība “Sporta klubs “Lejasciems”” lūdz piešķirt atbalstu sagatavošanās procesam un dalībai sporta sacensībās Latvijas čempionātos distanču slēpošanā, Latvijas čempionātā taku skriešanā.

Ņemot vērā Gulbenes novada pašvaldības sporta komisijas sniegto atzinumu un pamatojoties uz Pašvaldību likuma 4.panta pirmās daļas 7.punktu, kas nosaka, ka viena no pašvaldības autonomajām funkcijām ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, Saistošo noteikumu 8.punktu, kas nosaka, ka, ņemot vērā attiecīgā gada Pašvaldības budžetā paredzēto finansējumu, saistošo noteikumu III, IV un V nodaļā paredzēto finansiālā atbalsta apmēru nosaka Gulbenes novada dome (turpmāk – Dome), 9.punktu, 10.punktu, 11.punktu, 21.punktu, kas nosaka, ka pieteikumu par finansiālā atbalsta piešķiršanu izskata Gulbenes novada pašvaldības Sporta komisija (turpmāk – Sporta komisija), ņemot vērā attiecīgā gada Pašvaldības budžetā paredzēto finansējumu; sporta komisija sniedz atzinumu Gulbenes novada domes Izglītības, kultūras un sporta jautājumu komitejai; lēmumu par finansiālā atbalsta piešķiršanu pieņem Dome viena mēneša laikā no pieteikuma saņemšanas dienas, un 22.punktu, kas nosaka, ka, pamatojoties uz pieņemto lēmumu, Pašvaldība un atbalsta saņēmējs noslēdz līgumu par finansiālā atbalsta piešķiršanu; piešķirto finansiālo atbalstu pārskaita uz atbalsta saņēmēja norādīto kontu saskaņā ar līguma nosacījumiem, atklāti balsojot: ar 12 balsīm "Par"(Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Intars Liepiņš, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – 1; Gulbenes novada pašvaldības dome NOLEMJ:

1. PIEŠĶIRT biedrībai “Sporta klubs “Lejasciems””, reģistrācijas numurs 40008188884, juridiskā adrese: Rīgas iela 31 – 1, Lejasciems, Lejasciema pagasts, Gulbenes novads, LV-4412, finansiālo atbalstu 9 000,00 EUR (deviņi tūkstoši *euro* 00 centi) apmērā startam 2025.gada Latvijas čempionātos distanču slēpošanā šādu izdevumu segšanai: dalības maksas izdevumu segšanai, transporta izdevumu segšanai, dalībai sporta nometnēs, kontrolsacensībām un komandējumu izdevumu segšanai, sportistu licenču un apdrošināšanas izdevumu segšanai, augstvērtīga inventāra un ekipējuma iegādei, medicīnas izdevumu segšanai un sportistu uzturam, sporta bāzes nomai.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem – atbalsts sportam.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis